E fin di siman aki lo tuma luga n'e ciudad di Pereira, Colombia e "5ta Valida Internacional de Equitacion" y Aruba lo ta presente cu un delegacion di 4 atleta.
E competencia na Pereira ta importante y ta atrae hopi atleta prominente di equitacion. E ta un bon escenario pa nos atletanan midi nan forsa entre tanto participante.
Alabes e federacion Colombiano di cabay di paso, Fedequinas a otorga p'e hues di Aruba, Juan Zuleta participa como hues oyente n'e 3 dianan di feria, esta diabierna, diasabra y diadomingo.
Pa Juan e lo ta un gran oportunidad pa practica su habilidad di hues riba un escenario asina grandi. Juan ta e unico hues cu Aruba tin y e lo funciona tambe den e feria Mundial den representacion di Aruba.
E atletanan di Aruba cu lo participa na Pereira ta: Emilie Lomans, Zaria de Groot, Courtney Irausquin y Genesis Pietersz.